text: Borgmestre sejler om kap
  20 september 2012 kl. 08.04
  Hvem er hurtigst? Borgmestrene fra Kolding, Vejle, Fredericia og Middelfart sejler i dag om kap.
  Sidst borgmestrene sejlede om kap var i 2010. Dengang vandt Fredericias borgmester Thomas Banke.
  Borgmestrene sejler Matchrace, som er sejlsportens svar på formel 1.
  Matchrace er populær blandt sejlsportsinteresserede - ikke mindst efter Jesper Bank vandt guld ved OL i Sydney, Australien i 2000. 
  Bådene sejles aggressivt, hvilket stiller store fysiske krav til borgmestrene.
  